જણાવવામાં આવી રહ્યું છે કે ફાયરબ્રિગેડની ચાર ગાડીઓ ઘટના સ્થળ પર પહોંચી ચૂકી છે. મુંબઇ ફાયર બ્રિગેડનું કહેવું છે કે તેમના કર્મચારીઓ સ્થળ પર હાજર છે. સાથે સ્થાનિક લોકો પાસેથી એ વાત જાણવાની કોશિશ કરાઇ રહી છે કે કાટમાળમાં કોઇ દબાયું તો નથી ગયું. મુંબઇ પોલીસનું કહેવું છે કે બ્રિજ તૂટ્યા બાદ ટ્રાફિકને રોકી દેવાયો છે. મુંબઇ પોલીસની ટ્વિટમાં કહ્યું છે કે અંધેરી ઇસ્ટ અને વેસ્ટને જોડતા ગોખલે બ્રિજનો હિસ્સો તૂટી ટ્રેક પર પડતા ઓવરેહડ (ઓએચઇ) વાયરોને પણ નુકસાન પહોંચ્યું છે. વેસ્ટર્ન લાઇન પર ટ્રેન સેવા પ્રભાવિત થઇ છે. બીએમસી, ફાયર બ્રિગેડ સિવાય, આરપીએફના કર્મચારીઓ સ્થળ પર મદદ માટે હાજર છે. ઓવર બ્રિજની ઉપર અને નીચે અવરજવરને રોકી દેવાઇ છે.